               COMISIA EUROPEANĂ
            Bruxelles, 10.10.2016
            COM(2016) 651 final
            2016/0318(NLE)
            Propunere de
            DECIZIE A CONSILIULUI
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a treia tranșă pentru 2016

               EXPUNERE DE MOTIVE

               1.CONTEXTUL PROPUNERII

               •Temeiurile și obiectivele propunerii

                  Propunerea se referă la un proiect de decizie a Consiliului privind cea de a 3-a tranșă a contribuțiilor financiare pe care statele membre urmează să o plătească în 2016 în favoarea Fondului european de dezvoltare (FED).

                  Cel de al 11-lea FED și alte fonduri FED care sunt încă deschise (și anume, cel de al 8-lea, al 9-lea și al 10-lea FED) sunt gestionate în conformitate cu următorul set de norme:

                  actualul Acord de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte („Acordul de parteneriat ACP-UE”), astfel cum a fost modificat ultima dată
                     1
                  ;

                  Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                     2
                   („Acordul intern privind cel de al 11-lea FED”);

                  Regulamentul (UE) 2015/323 al Consiliului privind regulamentul financiar aplicabil celui de al 11-lea Fond european de dezvoltare
                     3
                   („Regulamentul financiar aplicabil celui de al 11-lea FED”).

                  Documentele menționate mai sus conțin angajamente multianuale asumate de statele membre pentru a sprijini financiar trezoreria FED. Regulamentul financiar aplicabil celui de al 11-lea FED prevede că statele membre furnizează în mod regulat contribuții la trezoreria FED, conform unor angajamente financiare prestabilite. Contribuțiile regulate sunt solicitate prin decizii tehnice ale Consiliului care reflectă execuția angajamentelor financiare decise anterior.

                  Prin urmare, unele secțiuni din expunerea de motive nu sunt aplicabile solicitării de contribuții regulate precum prezenta solicitare.

               •Coerența cu dispozițiile deja existente în domeniul de politică vizat

                  A se vedea punctul 1 – Temeiurile și obiectivele propunerii.

               •Coerența cu alte domenii de politică ale Uniunii

                  A se vedea punctul 1 – Temeiurile și obiectivele propunerii.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

                  În conformitate cu articolul 21 alineatul (7) din Regulamentul financiar aplicabil celui de al 11-lea FED, se precizează separat suma gestionată de Comisie și suma gestionată de Banca Europeană de Investiții (BEI).

                  În conformitate cu articolul 52 din Regulamentul financiar aplicabil celui de al 11-lea FED, BEI a transmis Comisiei estimări actualizate ale angajamentelor și plăților din cadrul instrumentelor pe care le gestionează.

                  În conformitate cu articolul 22 alineatul (1) din Regulamentul financiar aplicabil celui de al 11-lea FED, solicitările de contribuții utilizează mai întâi, succesiv, sumele disponibile din FED anterioare. Prin urmare, pentru solicitările de contribuții care fac obiectul prezentei propuneri se utilizează sumele corespunzătoare celui de al 10-lea FED atât în cazul BEI, cât și al Comisiei.

                  În conformitate cu articolul 21 alineatul (5) din Regulamentul financiar aplicabil celui de al 11-lea FED, Consiliul hotărăște asupra acestei propuneri în termen de cel mult 21 de zile calendaristice de la prezentarea propunerii de către Comisie.

                  În conformitate cu articolul 1 din Decizia 2013/759/UE de instituire a Facilității de tranziție
                     4
                  , contribuțiile statelor membre, prevăzute la articolul 1 alineatul (2) litera (a) din acordurile interne privind cel de al 8-lea, cel de al 9-lea și cel de al 10-lea FED, sunt reduse în mod corespunzător după intrarea în vigoare a Acordului intern privind cel de al 11-lea FED. Reducerea va avea un impact asupra contribuțiilor statelor membre din 2015, 2016 și 2017, în funcție de opțiunea de ajustare aleasă de fiecare stat membru.

                  La articolul 23 alineatul (1) din Regulamentul financiar aplicabil celui de al 11-lea FED se prevede că statul membru care nu plătește până la termenul stabilit tranșa din contribuție va trebui să plătească o dobândă pentru suma neplătită, conform procedurilor stabilite la același articol.

               •Subsidiaritatea (în cazul competențelor neexclusive)

                  A se vedea punctul 1 – Temeiurile și obiectivele propunerii.

               •Proporționalitatea

                  A se vedea punctul 1 – Temeiurile și obiectivele propunerii.

               •Alegerea instrumentului

                  A se vedea punctul 1 – Temeiurile și obiectivele propuneri.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Evaluările ex post/verificarea adecvării legislației existente

                  Nu se aplică.

               •Consultările părților interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea reglementărilor și simplificarea

                  Nu se aplică.

               •Drepturile fundamentale

                  Nu se aplică.

               4.IMPLICAȚII BUGETARE

                  Nu se aplică.

               5.ELEMENTE DIVERSE

               •Planurile de implementare și mecanismele de monitorizare, evaluare și raportare

                  Nu se aplică.

               •Documentele explicative (în cazul directivelor)

                  Nu se aplică.

               •Explicații detaliate cu privire la prevederile specifice ale propunerii

                  Nu se aplică.

               2016/0318 (NLE)

               Propunere de

               DECIZIE A CONSILIULUI

               privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a treia tranșă pentru 2016

               CONSILIUL UNIUNII EUROPENE,

               având în vedere Tratatul privind Uniunea Europeană și Tratatul privind funcționarea Uniunii Europene,

               având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, astfel cum a fost modificat ultima dată
                  5
                („Acordul de parteneriat ACP-UE”),

               având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene
                  6
                („Acordul intern”), în special articolul 7 alineatul (2),

               având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare („Regulamentul financiar aplicabil celui de al 11-lea FED”)
                  7
               , în special articolul 21 alineatul (5),

               având în vedere propunerea Comisiei Europene,

               întrucât:

               (1)În conformitate cu procedura prevăzută la articolul 21 alineatul (5) din Regulamentul financiar aplicabil celui de al 11-lea FED, Comisia prezintă, până la 10 octombrie 2016, o propunere în care se specifică (a) valoarea celei de a treia tranșe a contribuției pentru 2016 și (b) valoarea anuală revizuită a contribuției pentru 2016, în cazul în care valoarea nu corespunde nevoilor reale.

               (2)În conformitate cu articolul 52 din Regulamentul financiar aplicabil celui de al 11-lea FED, Banca Europeană de Investiții a transmis Comisiei, la 28 iulie 2016, estimări actualizate ale angajamentelor și plăților din cadrul instrumentelor pe care le gestionează.

               (3)La articolul 22 alineatul (1) din Regulamentul financiar aplicabil celui de al 11-lea FED se prevede că solicitările de contribuții utilizează mai întâi sumele stabilite pentru FED anterioare. Prin urmare, ar trebui să se facă o solicitare de fonduri în cadrul celui de al 10-lea FED.

               (4)La 24 noiembrie 2015, în urma unei propuneri a Comisiei, Consiliul a adoptat decizia de a stabili plafonul corespunzător valorii anuale a contribuțiilor statelor membre la FED pentru exercițiul 2016 la 3 450 000 000 EUR pentru Comisie și la 150 000 000 EUR pentru Banca Europeană de Investiții
                  8
               .

               (5)Consiliul a adoptat crearea Facilității de tranziție la 12 decembrie 2013 privind măsurile tranzitorii referitoare la gestionarea FED între 1 ianuarie 2014 și intrarea în vigoare a celui de al 11-lea Fond european de dezvoltare
                  9
               ,

               ADOPTĂ PREZENTA DECIZIE:

               Articolul 1

               Contribuțiile individuale la Fondul european de dezvoltare pe care statele membre trebuie să le plătească Comisiei Europene și Băncii Europene de Investiții în cadrul celei de a treia tranșe pentru exercițiul 2016 sunt indicate în tabelul din anexa 1.

               Plata acestor contribuții poate fi combinată cu ajustările efectuate în cadrul aplicării deducerii din fondurile angajate în temeiul Facilității de tranziție, pe baza unui plan de ajustare comunicat Comisiei de către fiecare stat membru la adoptarea celei de a treia tranșe pentru exercițiul 2015.

               Articolul 2

               Prezenta decizie se adresează statelor membre.

               Adoptată la Bruxelles,

                     Pentru Consiliu,

                     Președintele

                     (1)
                  JO L 317, 15.12.2000, p. 3.

                     (2)
                  JO L 210, 6.8.2013, p. 1.

                     (3)
                  JO L 58, 3.3.2015, p. 17-38.

                     (4)
                  JO L 335, 14.12.2013, p. 48-49.

                     (5)
                  JO L 317, 15.12.2000, p. 3.

                     (6)
                  JO L 210, 6.8.2013, p. 1.

                     (7)
                  JO L 58, 3.3.2015, p. 17-38.

                     (8)
                  COM/2015/0524 – Dosar interinstituțional 2015/0248 (NLE) – acte adoptate CELEX: 32015D2288.

                     (9)
                  JO L 335, 14.12.2013, Regulamentul (UE) 2015/322 al Consiliului din 2 martie 2015 privind punerea în aplicare a celui de al 11-lea Fond european de dezvoltare.

    ---documentbreak---

               COMISIA EUROPEANĂ
            Bruxelles, 10.10.2016
            COM(2016) 651 final
            ANEXĂ
            la
            Propunerea de decizie a Consiliului
            privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a treia tranșă pentru 2016

               ANEXĂ

                        STATE MEMBRE

                        Cheie – al 10-lea FED %

                        A 3-a tranșă 2016 (EUR)

                        plătită către

                        plătită către

                        Total

                        BEI

                        Comisie

                        Al 10-lea FED

                        Al 10-lea FED

                        AUSTRIA

                        2,41

                        1 205 000,00

                        16 870 000,00

                        18 075 000,00

                        BELGIA

                        3,53

                        1 765 000,00

                        24 710 000,00

                        26 475 000,00

                        BULGARIA

                        0,14

                        70 000,00

                        980 000,00

                        1 050 000,00

                        CIPRU

                        0,09

                        45 000,00

                        630 000,00

                        675 000,00

                        REPUBLICA CEHĂ

                        0,51

                        255 000,00

                        3 570 000,00

                        3 825 000,00

                        DANEMARCA

                        2,00

                        1 000 000,00

                        14 000 000,00

                        15 000 000,00

                        ESTONIA

                        0,05

                        25 000,00

                        350 000,00

                        375 000,00

                        FINLANDA

                        1,47

                        735 000,00

                        10 290 000,00

                        11 025 000,00

                        FRANȚA

                        19,55

                        9 775 000,00

                        136 850 000,00

                        146 625 000,00

                        GERMANIA

                        20,50

                        10 250 000,00

                        143 500 000,00

                        153 750 000,00

                        GRECIA

                        1,47

                        735 000,00

                        10 290 000,00

                        11 025 000,00

                        UNGARIA

                        0,55

                        275 000,00

                        3 850 000,00

                        4 125 000,00

                        IRLANDA

                        0,91

                        455 000,00

                        6 370 000,00

                        6 825 000,00

                        ITALIA

                        12,86

                        6 430 000,00

                        90 020 000,00

                        96 450 000,00

                        LETONIA

                        0,07

                        35 000,00

                        490 000,00

                        525 000,00

                        LITUANIA

                        0,12

                        60 000,00

                        840 000,00

                        900 000,00

                        LUXEMBURG

                        0,27

                        135 000,00

                        1 890 000,00

                        2 025 000,00

                        MALTA

                        0,03

                        15 000,00

                        210 000,00

                        225 000,00

                        ȚĂRILE DE JOS

                        4,85

                        2 425 000,00

                        33 950 000,00

                        36 375 000,00

                        POLONIA

                        1,30

                        650 000,00

                        9 100 000,00

                        9 750 000,00

                        PORTUGALIA

                        1,15

                        575 000,00

                        8 050 000,00

                        8 625 000,00

                        ROMÂNIA

                        0,37

                        185 000,00

                        2 590 000,00

                        2 775 000,00

                        SLOVACIA

                        0,21

                        105 000,00

                        1 470 000,00

                        1 575 000,00

                        SLOVENIA

                        0,18

                        90 000,00

                        1 260 000,00

                        1 350 000,00

                        SPANIA

                        7,85

                        3 925 000,00

                        54 950 000,00

                        58 875 000,00

                        SUEDIA

                        2,74

                        1 370 000,00

                        19 180 000,00

                        20 550 000,00

                        REGATUL UNIT

                        14,82

                        7 410 000,00

                        103 740 000,00

                        111 150 000,00

                        TOTAL UE-27

                        100,00

                        50 000 000,00

                        700 000 000,00

                        750 000 000,00


|

52011PC0028

Propunere de DECIZIE A CONSILIULUI de autorizare a introducerii pe piață a produselor care conțin, sunt compuse sau fabricate din porumb modificat genetic MON 89034 × MON 88017 (MON-89Ø34-3xMON-88Ø17-3) în temeiul Regulamentului (CE) nr. 1829/2003 al Parlamentului European și al Consiliului  /* COM/2011/0028 final - NLE 2011/0010 */

	[pic] | COMISIA EUROPEANĂ |Bruxelles, 1.2.2011COM(2011) 28 final2011/0010 (NLE)Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din porumb modificat genetic MON 89034 × MON 88017 (MON-89Ø34-3xMON-88Ø17-3) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și olandeză sunt autentice) (Text cu relevanță pentru SEE)EXPUNERE DE MOTIVEPropunerea anexată de decizie a Consiliului se referă la produsele alimentare și furajele care conțin, sunt compuse sau fabricate din porumb modificat genetic MON 89034 × MON 88017 (MON-89Ø34-3xMON-88Ø17-3), pentru care Monsanto Europe S.A a înaintat autorității competente din Țările de Jos, la 6 februarie 2007, o cerere de introducere pe piață, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață de produse, altele decât cele alimentare și furajele, care conțin și sunt compuse din porumb MON 89034 × MON 88017, având aceleași utilizări ca orice alt soi de porumb, cu excepția cultivării.La 30 martie 2010, Autoritatea Europeană pentru Siguranța Alimentară a emis un aviz favorabil, în conformitate cu articolele 6 și 18 din Regulamentul (CE) nr. 1829/2003. Aceasta a considerat că porumbul MON 89034 × MON 88017 este la fel de sigur ca și omologul său nemodificat genetic în ceea ce privește efectele sale potențiale asupra sănătății umane și animale sau asupra mediului. Prin urmare, ea a concluzionat că este puțin probabil ca introducerea pe piață a produselor care conțin, sunt compuse sau fabricate din porumb MON 89034 × MON 88017, astfel cum sunt descrise în cerere, să determine efecte negative asupra sănătății umane sau animale sau asupra mediului în cadrul utilizărilor prevăzute.În acest context, la 15 noiembrie 2010, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața Uniunii a produselor care conțin, sunt compuse sau fabricate din MON 89034 × MON 88017 modificat genetic. Comitetul nu a emis niciun aviz: douăsprezece state membre (154 de voturi) au votat în favoarea proiectului, zece state membre (138 de voturi) au votat împotriva acestuia, iar cinci state membre (53 voturi) s-au abținut.Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să decidă cu majoritate calificată și să informeze Parlamentul.2011/0010 (NLE)Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din porumb modificat genetic MON 89034 × MON 88017 (MON-89Ø34-3xMON-88Ø17-3) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și olandeză sunt autentice) (Text cu relevanță pentru SEE)CONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[1], în special articolul 7 alineatul (3) și articolul 19 alineatul (3),având în vedere propunerea Comisiei Europene,întrucât:1.  La 6 februarie 2007, Monsanto Europe S.A. a prezentat autorității competente din Țările de Jos, în conformitate cu articolul 5 și articolul 17 din Regulamentul (CE) nr. 1829/2003, o cerere de introducere pe piață a produselor și ingredientelor alimentare și a furajelor care conțin, sunt compuse sau fabricate din porumb MON 89034 × MON 88017 (denumită în continuare „cererea”).2.  Cererea se referă, de asemenea, la introducerea pe piață de produse, altele decât cele alimentare și furajele, care conțin sau sunt compuse din porumb MON 89034 × MON 88017, având aceleași utilizări ca orice alt soi de porumb, cu excepția cultivării. Prin urmare, în conformitate cu articolul 5 alineatul (5) și articolul 17 alineatul (5) din Regulamentul (CE) nr. 1829/2003, aceasta include datele și informațiile necesare prevăzute în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE a Consiliului[2] și informațiile și concluziile privind evaluarea riscurilor efectuată în conformitate cu principiile prevăzute în anexa II la Directiva 2001/18/CE. Cererea cuprinde, de asemenea, un plan de monitorizare a efectelor asupra mediului în conformitate cu anexa VII la Directiva 2001/18/CE.3.  La 30 martie 2010, Autoritatea Europeană pentru Siguranța Alimentară (denumită în continuare „EFSA”) a emis un aviz favorabil, în conformitate cu articolul 6 și articolul 18 din Regulamentul (CE) nr. 1829/2003. Aceasta a considerat că porumbul MON 89034 × MON 88017 este la fel de sigur ca și omologul său nemodificat genetic în ceea ce privește efectele sale potențiale asupra sănătății umane și animale sau asupra mediului. Prin urmare, ea a concluzionat că este puțin probabil ca introducerea pe piață a produselor care conțin, sunt compuse sau fabricate din porumb MON 89034 × MON 88017 (denumite în continuare „produsele”), astfel cum sunt descrise în cerere, să determine efecte negative asupra sănătății umane sau animale sau asupra mediului în cadrul utilizărilor prevăzute[3]. În avizul său, EFSA a luat în considerare toate întrebările și problemele specifice semnalate de statele membre în cadrul consultării autorităților naționale competente, astfel cum se prevede la articolul 6 alineatul (4) și articolul 18 alineatul (4) din regulamentul respectiv.4.  În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută a produselor.5.  Având în vedere cele de mai sus, autorizația pentru produsele respective ar trebui acordată.6.  Trebuie alocat un identificator unic fiecărui OMG, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[4].7.  Pe baza avizului emis de EFSA, pentru produsele alimentare, ingredientele alimentare și furajele care conțin, sunt compuse sau fabricate din porumb MON 88017 × MON 89034 nu par să fie necesare alte cerințe specifice de etichetare în afară de cele prevăzute la articolul 13 alineatul (1) și articolul 25 alineatul (2) din Regulamentul (CE) nr. 1829/2003. Cu toate acestea, pentru a asigura utilizarea produselor în limitele autorizației acordate prin prezenta decizie, etichetarea furajelor care conțin sau constau din OMG-uri și a altor produse decât cele alimentare și furajele, care conțin sau constau din OMG-uri pentru care se solicită autorizația, trebuie completată cu o indicație clară care să specifice că este interzisă folosirea produselor în cauză pentru cultivare.8.  Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale produse din organisme modificate genetic și de modificare a Directivei 2001/18/CE[5] stabilește la articolul 4 alineatul (6) cerințele de etichetare a produselor care conțin sau constau din OMG-uri. Articolul 4 alineatele (1)-(5) din respectivul regulament stabilește exigențele în materie de trasabilitate a produselor care conțin sau sunt compuse din OMG-uri, iar articolul 5 din respectivul regulament stabilește exigențele în materie de trasabilitate a produselor alimentare și a furajelor produse din OMG-uri.9.  Titularul autorizației ar trebui să prezinte rapoarte anuale cu privire la punerea în aplicare și la rezultatele activităților stabilite în planul de monitorizare privind efectele asupra mediului. În conformitate cu Decizia 2009/770/CE a Comisiei din 13 octombrie 2009 de stabilire a formularelor standard de raportare pentru prezentarea rezultatelor monitorizării privind diseminarea deliberată în mediu a organismelor modificate genetic, rezultatele respective ar trebui prezentate ca produse sau componente ale produselor, în vederea introducerii pe piață, în temeiul Directivei 2001/18/CE a Parlamentului European și a Consiliului[6]. Avizul EFSA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru utilizare și manipulare, inclusiv a unor cerințe de monitorizare după introducerea pe piață pentru utilizarea alimentelor și furajelor sau a unor condiții specifice pentru protejarea anumitor ecosisteme/a mediului și/sau a anumitor zone geografice, astfel cum se prevede la articolul 6 alineatul (5) litera (e) și la articolul 18 alineatul (5) litera (e) din Regulamentul (CE) nr. 1829/2003.10.  Toate informațiile relevante privind autorizarea produselor trebuie introduse în registrul comunitar al produselor alimentare și al furajelor modificate genetic, în conformitate cu dispozițiile Regulamentului (CE) nr. 1829/2003.11.  Prezenta decizie se notifică, prin intermediul Centrului de informare pentru prevenirea riscurilor biotehnologice, părților semnatare ale Protocolului de la Cartagena privind biosecuritatea la Convenția privind diversitatea biologică, în conformitate cu articolul 9 alineatul (1) și articolul 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[7].12.  Solicitantul a fost consultat cu privire la măsurile prevăzute în prezenta decizie.13.  Comitetul permanent pentru lanțul alimentar și sănătatea animală nu a emis un aviz în termenul stabilit de președinte,ADOPTĂ PREZENTA DECIZIE:Articolul 1 Organism modificat genetic și identificator unicIdentificatorul unic MON-89Ø34-3xMON-88Ø17-3 este alocat, în conformitate cu Regulamentul (CE) nr. 65/2004, porumbului modificat genetic ( Zea mays L.) MON 89034 × MON 88017, astfel cum se specifică la litera (b) din anexa la prezenta decizie.Articolul 2AutorizareUrmătoarele produse sunt autorizate în sensul articolului 4 alineatul (2) și al articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) alimente și ingrediente alimentare care conțin, constau din sau sunt produse din porumb MON-89Ø34-3xMON-88Ø17-3;(b) furaje care conțin, constau din sau sunt produse din porumb MON-89Ø34-3xMON-88Ø17-3;(c) produse, altele decât alimentele și furajele, care conțin sau constau din porumb MON-89Ø34-3xMON-88Ø17-3, pentru aceleași utilizări ca orice alt soi de porumb, cu excepția cultivării.Articolul 3 Etichetare1. În sensul cerințelor de etichetare stabilite la articolul 13 alineatul (1) și la articolul 25 alineatul (2) din Regulamentul (CE) nr. 1829/2003, precum și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.2. Mențiunea „nu este destinat cultivării” trebuie să figureze pe eticheta și în documentele însoțitoare ale produselor care conțin sau constau din porumb MON-89Ø34-3xMON-88Ø17-3, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului există și se aplică, astfel cum este stabilit la litera (h) din anexă.2. Titularul autorizației prezintă Comisiei rapoarte anuale cu privire la punerea în aplicare și rezultatele activităților stabilite în planul de monitorizare, în conformitate cu Decizia 2009/770/CE a Comisiei.Articolul 5Registrul comunitarInformațiile din anexa la prezenta decizie se introduc în registrul comunitar al produselor alimentare și furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.Articolul 6Titularul autorizațieiTitularul autorizației este Monsanto Europe S.A., Belgia, reprezentând Monsanto Company, Statele Unite.Articolul 7ValabilitatePrezenta decizie se aplică pentru o perioadă de zece ani de la data notificării sale.Articolul 8DestinatarPrezenta decizie se adresează Monsanto Europe S.A., Avenue de Tervuren 270-272, B-1150 Bruxelles - Belgia.Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Denumire: Monsanto Europe S.A.Adresă: Avenue de Tervuren 270-272, B-1150 Bruxelles - BelgiaÎn numele Monsanto Company - 800 N. Lindbergh Boulevard – St. Louis, Missouri 63167 – Statele Unite ale Americii.(b) Denumirea și specificarea produselor:(1) Alimente și ingrediente alimentare care conțin, constau din sau sunt produse din porumb MON-89Ø34-3xMON-88Ø17-3;(2) Furaje care conțin, constau din sau sunt produse din porumb MON-89Ø34-3xMON-88Ø17-3;(3) Produse, altele decât alimentele și furajele, care conțin sau constau din porumb MON-89Ø34-3xMON-88Ø17-3, pentru aceleași utilizări ca orice alt soi de porumb, cu excepția cultivării.Porumbul modificat genetic MON-89Ø34-3xMON-88Ø17-3, astfel cum este descris în cerere, este produs prin încrucișări între porumb care conține evenimentele MON-89Ø34-3 și MON-88Ø17-3 și care exprimă proteinele Cry1A.105 și Cry2Ab2, care conferă protecție împotriva anumitor lepidoptere dăunătoare, proteina Cry3Bb1, care conferă protecție împotriva anumitor coleoptere dăunătoare, precum și proteina CP4 EPSPS, care conferă toleranță la erbicidele pe bază de glifosat.(c) Etichetare:(1) În sensul cerințelor de etichetare specifice stabilite la articolul 13 alineatul (1) și la articolul 25 alineatul (2) din Regulamentul (CE) nr. 1829/2003, precum și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.(2) Mențiunea „nu este destinat cultivării” trebuie să figureze pe eticheta și în documentele însoțitoare ale produselor care conțin sau constau din porumb MON-89Ø34-3xMON-88Ø17-3, menționate la articolul 2 literele (b) și (c) din prezenta decizie.(d) Metoda de detecție:-  Metode bazate pe PCR în timp real și specifice evenimentului, pentru porumb modificat genetic MON-89Ø34-3 și MON-88Ø17-3, validate pe porumb MON-89Ø34-3xMON-88Ø17-3;-  Validată pe semințe de laboratorul de referință al Uniunii Europene înființat în temeiul Regulamentului (CE) nr. 1829/2003, publicată la adresa http://gmo-crl.jrc.ec.europa.eu/statusofdoss.htm;-  Material de referință: AOCS 0406-A și AOCS 0906-E (pentru MON-89Ø34-3) și AOCS 0406-A și AOCS 0406-D (pentru MON-88Ø17-3) disponibile prin intermediul American Oil Chemists Society la http://www.aocs.org/tech/crm(e) Identificator unic:MON-89Ø34-3xMON-88Ø17-3.(f) Informații necesare în conformitate cu anexa II la Protocolul de la Cartagena privind biosecuritatea la Convenția privind diversitatea biologică:Centrul de informare pentru prevenirea riscurilor biotehnologice, număr de înregistrare: a se vedea [ a se completa după notificare ].(g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Planul de monitorizarePlanul de monitorizare a efectelor asupra mediului în conformitate cu anexa VII la Directiva 2001/18/CE.[Link: plan publicat pe internet ](i) Cerințe de monitorizare după introducerea pe piață a utilizării alimentelor destinate consumului umanNu sunt necesare.Notă: linkurile către documentele relevante pot necesita modificări ulterioare. Modificările respective vor fi puse la dispoziția publicului prin actualizarea registrului comunitar al produselor alimentare și al furajelor modificate genetic. [1] JO L 268, 18.10.2003, p. 1.[2] JO L 106, 17.4.2001, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-056[4] JO L 10, 16.1.2004, p. 5.[5] JO L 268, 18.10.2003, p. 24.[6] JO L 275, 21.10.2009, p. 9.[7] JO L 287, 5.11.2003, p. 1.


               COMISIA EUROPEANĂ
            Bruxelles, 28.2.2017
            COM(2017) 119 final
            2017/0049(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul celei de a șasea sesiuni a Comisiei privind stupefiantele, în ceea ce privește lista de substanțe din tabelul I anexat la Convenția Organizației Națiunilor Unite împotriva traficului ilicit de stupefiante și substanțe psihotrope

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Comisia privind stupefiantele (CND) modifică în mod regulat lista de substanțe anexată la Convenția Organizației Națiunilor Unite împotriva traficului ilicit de stupefiante și substanțe psihotrope din 1988 (Convenția Organizației Națiunilor Unite din 1988), pe baza recomandărilor din partea Organismului Internațional de Control al Stupefiantelor (INCB).

               UE este parte la Convenția Organizației Națiunilor Unite din 1988 pentru chestiuni care sunt tratate la articolul 12 din convenție
                  1
               . Articolul 12 se referă la substanțele care sunt folosite frecvent la fabricarea ilicită de stupefiante și substanțe psihotrope (denumite în continuare „precursori de droguri”).

               CND este o comisie a Consiliului Economic și Social al ONU (ECOSOC), iar atribuțiile și competențele acesteia sunt stabilite, între altele, în Convenția ONU din 1988. Comisia este constituită din 53 de state membre ale ONU alese de ECOSOC. 12 state membre sunt în prezent membre cu drept de vot ale CND
                  2
               . Uniunea are statut de observator în cadrul CND.

               La 1 februarie 2017, INCB a recomandat adăugarea a două substanțe, și anume 4-anilino-N-fenetilpiperidina (ANPP) și N-fenetil-4-piperidona (NPP) în tabelul I anexat la Convenția Organizației Națiunilor Unite din 1988.

               Modificările aduse tabelelor din Convenția ONU din 1988 au repercusiuni directe asupra sferei de aplicare a legislației Uniunii în domeniul controlului precursorilor de droguri, deoarece substanțele adăugate în tabelele anexate la Convenția ONU din 1988 trebuie să fie incluse în legislația Uniunii
                  3
               . Comisia a fost împuternicită să adopte acte delegate pentru a asigura acest lucru.

               Este necesar ca statele membre să pregătească reuniunea CND la care urmează să se decidă cu privire la adăugarea substanțelor și să convină asupra unei poziții comune în cadrul Consiliului. O asemenea poziție, din cauza limitărilor intrinseci legate de statutul de observator al Uniunii, ar trebui să fie exprimată de statele membre care sunt în prezent membre ale CND, acționând împreună în interesul Uniunii în cadrul acestei comisii. Uniunea, care are doar statut de observator în cadrul CND, nu va vota.

               În acest scop, Comisia propune o poziție care să fie adoptată, în numele Uniunii Europene, în cadrul celei de a șaizecea sesiuni a CND care va avea loc la Viena în perioada 13-17 martie 2017, cu privire la includerea substanțelor în Convenția ONU din 1988.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

                  Temeiul juridic al prezentei propuneri îl constituie articolul 207 coroborat cu articolul 218 alineatul (9) din Tratatul privind funcționarea Uniunii Europene (TFUE).

                  Includerea precursorilor în scopul monitorizării comerțului cu aceste substanțe vizează politica comercială comună, iar articolul 207 alineatul (3) din TFUE prevede că, în cazul în care trebuie negociate și încheiate acorduri cu una sau mai multe țări terțe ori organizații internaționale, se aplică articolul 218, sub rezerva dispozițiilor speciale ale articolului 207.

               Articolul 218 alineatul (9) din TFUE se aplică indiferent dacă Uniunea este membru al organismului sau parte la acordul în cauză. CND este „un organism creat printr-un acord” în sensul acestui articol, dat fiind că este un organism căruia i s-au atribuit sarcini specifice în temeiul Convenției ONU din 1988.

               Deciziile de modificare adoptate de CND sunt „acte cu efecte juridice” în sensul articolului 218 alineatul (9) din TFUE. În conformitate cu Convenția ONU din 1988, deciziile CND devin obligatorii, cu excepția cazului în care o parte a solicitat ECOSOC revizuirea deciziei în termenul-limită aplicabil
                  4
               . Deciziile ECOSOC în materie sunt definitive.

                  •
                        Subsidiaritate

               Nu se aplică.

                  •
                        Proporționalitate

                  Propunerea este proporțională și nu depășește ceea ce este necesar pentru atingerea obiectivelor, întrucât vizează noii precursori de droguri care reprezintă un motiv de îngrijorare pentru Uniune.

               •Alegerea instrumentelor

                  În conformitate cu articolul 218 alineatul (9) din TFUE, este necesară o decizie a Consiliului pentru a stabili poziția care trebuie adoptată în numele Uniunii în cadrul unui organism creat printr-un acord internațional.

               2017/0049 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul celei de a șasea sesiuni a Comisiei privind stupefiantele, în ceea ce privește lista de substanțe din tabelul I anexat la Convenția Organizației Națiunilor Unite împotriva traficului ilicit de stupefiante și substanțe psihotrope

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Convenția Organizației Națiunilor Unite împotriva traficului ilicit de stupefiante și substanțe psihotrope din 1988 (denumită în continuare „convenția”) a fost încheiată de către Uniune prin Decizia 90/611/CEE a Consiliului
                  5
                și a intrat în vigoare la 11 noiembrie 1990.

               (2)În conformitate cu articolul 12 alineatele (2) – (7) din convenție, pot fi adăugate substanțe în tabelele anexate la convenție în care sunt enumerați precursorii de droguri.

               (3)Cu ocazia celei de a șasea sesiuni care urmează să se desfășoare în perioada 13-17 martie 2017 la Viena, Comisia privind stupefiantele ar trebui să ia o decizie privind adăugarea a două noi substanțe în tabelul I anexat la convenție.

               (4)Uniunea are statut de observator în cadrul Comisiei privind stupefiantele, în cadrul căreia, în prezent, 12 state membre ale Uniunii sunt membri cu drept de vot. Dat fiind că deciziile privind adăugarea de noi substanțe în tabelul I anexat la convenție intră în sfera de competență exclusivă a Uniunii, este necesar ca statele membre să fie autorizate de Consiliu să exprime poziția Uniunii cu privire la completarea listei de substanțe care figurează în tabelul I anexat la convenție.

               (5)
                     În conformitate cu evaluarea efectuată de Organismul Internațional de Control al Stupefiantelor, două substanțe, 4-anilino-N-fenetilpiperidina (ANPP) și N-fenetil-4-piperidona (NPP) sunt folosite frecvent la fabricarea ilicită a fentanilului și sunt foarte potrivite pentru fabricarea ilicită de fentanil și anumiți analogi ai fentanilului care sunt opioide sintetice foarte puternice. Există dovezi potrivit cărora volumul și amploarea producției ilicite de fentanil și analogi de fentanil constituie probleme grave de sănătate publică sau probleme sociale, astfel încât să se justifice plasarea acestor substanțe sub control internațional.

               (6)
                     În consecință, la 1 februarie 2017, Organismul Internațional de Control al Stupefiantelor a recomandat Comisiei privind stupefiantele să adauge ANPP și NPP în tabelul I anexat la convenție.

               (7)
                     Fentanilul și analogii de fentanil fabricați ilegal au cauzat probleme sociale și de sănătate publică semnificative în anumite state membre.

               (8)Prin urmare, în cadrul Comisiei privind stupefiantele, statele membre ale Uniunii ar trebui să adopte o poziție favorabilă adăugării substanțelor ANPP și NPP în tabelul I anexat la convenție,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii de către statele membre în cadrul celei de a șasea sesiuni a Comisiei privind stupefiantele, care va avea loc în perioada 13 – 17 martie 2017, este următoarea:

               4-anilino-N-fenetilpiperidina și N-fenetil-4-piperidona trebuie incluse în tabelul I anexat la convenție.

               Poziția menționată este exprimată de statele membre care sunt membre ale Comisiei privind stupefiantele, acționând împreună.

               Articolul 2

               Prezenta decizie se adresează statelor membre.

               Adoptată la Bruxelles,

                     Pentru Consiliu

                     Președintele

                     (1)
                  Decizia Consiliului din 22 octombrie 1990 privind încheierea în numele Comunității Economice Europene a Convenției Organizației Națiunilor Unite împotriva traficului ilicit de stupefiante și substanțe psihotrope din 1988.

                     (2)
                  Austria, Belgia, Croația, Republica Cehă, Franța, Germania, Ungaria, Italia, Țările de Jos, Slovacia, Spania, Regatul Unit.

                     (3)
                  Regulamentul (CE) nr. 111/2005 al Consiliului din 22 decembrie 2004 de stabilire a normelor de monitorizare a comerțului cu precursori de droguri între Uniune și țările terțe (JO L 22, 26.1.2005, p. 1) și Regulamentul (CE) nr. 273/2004 al Parlamentului European și al Consiliului din 11 februarie 2004 privind precursorii drogurilor (JO L 47, 18.2.2004, p. 1).

                     (4)
                  Articolul 12 alineatul (7) din Convenția ONU din 1988.

                     (5)
                  Decizia Consiliului din 22 octombrie 1990 privind încheierea în numele Comunității Economice Europene a Convenției Organizației Națiunilor Unite împotriva traficului ilicit de stupefiante și substanțe psihotrope (JO L 326, 24.11.1990, p. 56).